CELEX: C2004/156/16
Language: lt
Date: 2004-06-12 00:00:00
Title: Byla C-191/04: Europos Bendrijų Komisijos 2004 m. balandžio 26 d. pareikštas ieškinys Prancūzijos Respublikai

12.6.2004   
            
            
               LT
            
            
               Europos Sąjungos oficialusis leidinys
            
            
               C 156/8
            
         Europos Bendrijų Komisijos 2004 m. balandžio 26 d. pareikštas ieškinys Prancūzijos Respublikai
   (Byla C-191/04)
   (2004/C 156/16)
   2004 m. balandžio 26 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos A. Bordes ir G. Valero Jordana, nurodžiusių adresą dokumentams įteikti Liuksemburge, ieškinys Prancūzijos Respublikai.
   Europos Bendrijų Komisija Teisingumo Teismo prašo:
   
               1)
            
            
               pripažinti, kad kompetentingoms institucijoms arba atitinkamoms įstaigoms nepateikus reikalaujamos surinkti 1999 m. gruodžio 31 dienai informacijos nuotekų ir nusėdusio dumblo monitoringo srityje pagal direktyvos 91/271/EEB (1) 15 straipsnį, kiek tai susiję su aglomeracijomis, dėl kurių terminas baigėsi 1998 m. gruodžio 31 d., ir praėjus šešiems mėnesiams nuo 2000 m. gruodžio 18 d. Komisijos prašymo pateikti tokią informaciją, Prancūzijos Respublika pažeidė savo įsipareigojimus, numatytus minėtos direktyvos 15 straipsnio 4 dalyje;
            
         
               2)
            
            
               priteisti iš Prancūzijos Respublikai bylinėjimosi išlaidas.
            
         Teisiniai pagrindai ir pagrindiniai argumentai:
   Prancūzijos Respublika pažeidė savo įsipareigojimą pateikti Komisijai informaciją apie aglomeracijų, susijusių su pirmuoju Direktyvos įgyvendinimo terminu, tai yra aglomeracijų, turinčių daugiau kaip 10 000„g. e.“ (gyventojų ekvivalentų) vienetų, išleidžiančių savo vandenis į priimančiuosius vandenis, laikomus „jautriomis zonomis“, vandenų monitoringo būklę 1999 m. gruodžio 31 dienai.
   
      (1)  1991 m. gegužės 21 d. Tarybos direktyva dėl miesto nuotekų valymo 91/271/EEB (OL L 135, 1991 5 30, p. 40)